Østrigs fodboldlandshold

Østrigs fodboldlandshold () er det nationale fodboldhold i Østrig, og landsholdet bliver administreret af Österreichischer Fußballbund. Holdet har deltaget i VM syv gange og i EM tre gange.

Historie 
Østrig spillede sin første landskamp i 1902, hvor man mødte Ungarn i en intern landskamp i det østrig-ungarske kejserrige. Ved OL i 1912 deltog holdet i sin første slutrunde, og nåede her kvartfinalen. Der skulle gå 22 år inden man igen var med ved en turnering, men ved VM i 1934 i Italien spillede holdet sig til en 4. plads.

Østrigernes bedste slutrunderesultat nogensinde blev opnået ved OL i 1936, i Berlin, hvor holdet vandt sølv, kun overgået af Italien. To år senere havde man også kvalificeret sig til VM i 1938, men grundet den tyske invasion og indlemmelse af landet samme år måtte landet trække sig, og stillede i stedet op som en del af det tyske landshold.

Efter 2. verdenskrig, og en genskabt østrigsk selvstændighed opnåede det østrigske landshold sit bedste VM-resultat til dato, da man vandt bronze ved VM i 1954 i nabolandet Schweiz. I bronzekampen besejrede holdet Uruguay med 3-1. Den helt store stjerne på det østrigske hold i denne turnering var forsvareren Ernst Happel, der siden er blevet regnet som en af de bedste østrigske fodboldspillere nogensinde. I efterkrigstiden var Østrig endvidere med ved yderligere to OL-turneringer, i London 1948 og Helsingfors 1952.

1960'erne og 1970'erne blev i forhold til tidligere tiders præstationer en skuffelse for Østrig, der kun opnåede slutrundedeltagelse ved VM i 1978 i Argentina, hvor man blev slået ud efter 2. gruppespil. Ved VM i 1982 i Spanien blev anden runde også endestationen, men inden holdet kunne rejse hjem nåede det at blive del af en af de største skandaler i VM-historien. Inden den sidste gruppekamp i det første puljespil, var Østrig og nabolandet Tyskland i den situation, at begge hold ville gå videre hvis kampen endte med en tysk sejr på 1- eller 2-0. Alle andre udfald af kampen ville sende overraskelsen Algeriet videre. Efter en tidlig tysk scoring udviklede kampen i Gijón sig til en farce uden noget reelt spil, og sluttede 1-0 til tyskerne, der senere nåede finalen.

Østrigerne har siden deltaget ved VM i 1990 i Italien og VM i 1998 i Frankrig, men begge gange uden succes eller avancement fra gruppespillet. Holdet opnåede sin første deltagelse i et EM nogensinde, da man sammen med Schweiz lagde græs til EM i 2008. I en pulje med Kroatien, Tyskland og Polen kunne holdet dog ikke avancere, og måtte forlade turneringen efter én uafgjort og to nederlag.

Kvalifikation til VM 2022

Seneste kampe

2021

Spillere

Aktuel trup 
Følgende spillere blev udtaget til VM-2022 kvalifikationskampene mod  den 9. oktober 2021 og  den 12. oktober 2021.

Nylige indkald 

The following players have also been called up to the Austria squad in the last twelve months and are still eligible for selection.

PRE Spilleren blev indkaldt til den præliminære trup
COV Spilleren trak sig fra truppen pga. COVID-19
INJ Spilleren trak sig fra truppen pga. skade
WD Spilleren trak sig fra truppen af andre årsager
RET Pensioneret fra international fodbold
SUS Suspenderet i officielle kampe

Turneringsoversigt

Europamesterskaberne

Verdensmesterskaberne

Olympiske lege

FIFA Confederations Cup

Statistikker

Flest kampe spillet

Flest mål scoret

Spillerdragter

Referencer

Literatur 
 Johann Skocek: Das Spiel ist das Ernste. Ein Jahrhundert Fußball in Österreich. Echomedia, Wien 2004, 
 Peter Linden, Karl H. Schwind: 100 Jahre ÖFB. Lindeverlag, Wien 2004, 
 Anton Egger: Österreichs Fußball Länderspiele – Chronik 1902–1993. Anton Egger, Wasendorf 1994, 
 Karl Kastler: Fußballsport in Österreich. Trauner, Linz 1972,

Eksterne henvisninger 
Østrigs fodboldforbunds hjemmeside 
RSSSF's liste over landsholdskampe 1902–2003 
RSSSF's liste over landsholdsrekorder 
RSSSF's liste over landsholdstrænere 1902–1999 
Østrigs fodboldlandshold /Ambrosius Kutschera/

Noter 

Fodboldlandshold i Europa
Landshold